Diari Oficial de la Generalitat Valenciana


Sumari del DOGV 7188, del 09-01-2014 (2013/12741)

Notificació de la sentència número 47/2013 del juí verbal número 539/2012.
--------------------------------------------------------------------------

### Dades del document

Número de DOGV
:   7188

Data del DOGV
:   09-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12146


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència número 47/2013 del juí verbal número 539/2012. [2013/12512]  
En este procediment de juí verbal número 539/2012, seguit a instàncies d'Eva Vives Bolufer contra Jaime Andrés Muriente Font i Majda Berán, s'ha dictat la sentència que, literalment, diu així:  
  
«Sentència número 47/2013  
Torrent, 18 de febrer de 2013  
Emma Sancho Gimeno, magistrada jutgessa del Jutjat de Primera Instància número 3 dels de Torrent i el seu partit, he vist estes actuacions de juí verbal, instades pel procurador senyor Medina Gil, en nom i representació d'Eva Vives Bolufer, assistitda de la lletrada Carolina Vives Bolufer, contra Majda Berán i contra Jaime Andrés Muriente Font, ambdós en rebel·lia processal; actuacions relatives a la reclamació d'una quantitat, i,  
Antecedents de fet  
Únic. Que l'avantdita part demandant va formular una demanda de juí verbal contra els també avantdits demandats, amb data de presentació (RUE) de 30 d'abril de 2012, el coneixement de la qual va correspondre a este Jutjat d'acord amb les normes de repartiment que regixen en el partit, i en la qual, després d'al·legar els fets i fonaments de dret que va entendre d'aplicació, acabava demanant el que diu en la pètita d'esta demanda que haurà de tindre's ací per reproduïda per raons d'economia processal, i havent-se admés esta demanda a tràmit pel Decret de 10 d'octubre de 2012, de conformitat amb l'article 440.1 de la Llei d'Enjudiciament Civil, s'ordenava traslladar al demandat la demanda i la documentació acompanyada, citant alhora les parts a la vista de juí per al dia 10 de gener de 2013, amb les advertències legals pertinents, esta vista que va ser celebrada en el dia assenyalat, amb la sola assistència de la part actora i no així dels demandats, a pesar de constar legalment citats (va comparéixer personalment la codemandada, bé que sense personar-se en forma legal amb la deguda assistència de lletrat i procurador, de la qual cosa estava legalment advertida en ocasió de la seua citació), es van declarar en l'acte sengles demandats en rebel·lia processal, i ratificada la part actora a la seua demanda, i practicada la prova proposada i declarada pertinent, tot això amb el resultat que es troba en acta i en el suport audiovisual de la seua gravació unit a les actuacions; i, havent-se seguit tots els tràmits legals procedents, van quedar les actuacions vistes per a sentència d'acord amb els següents:  
  
[...]  
Dispositiva  
Estime parcialment la demanda entaulada pel procurador senyor Medina Gil, en nom i representació d'Eva Vives Bolufer, assistida de la lletrada Carolina Vives Bolufer, condemne la codemandada Majda Berán, en rebel·lia processal, a pagar a l'actora la quantitat de 2.493 euros, més els interessos procedents, i condemne el codemandat Jaime Andrés Muriente Font, en rebel·lia processal, a pagar a l'actora la quantitat de 550 euros, amb més els interessos procedents, i cada part haurà de sufragar les costes causades a instàncies seues, i les comunes, si n'hi haguera, per mitat.  
Així, per esta la meua sentència, de la qual s'expedirà una testimoniança per a la seua unió a les actuacions principals, i es durà el seu original al llibre de sentències d'este Jutjat, i en contra serà possible entaular un recurs d'apel·lació en el termini dels 20 dies següents al de la seua notificació (amb consignació prèvia del preceptiu depòsit per a recórrer, sota advertència en qualsevol altre cas d'inadmissió a tràmit), recurs de què coneixeria l'Audiència Provincial de València, que pronuncie, mane i firme.»  
I atés que els demandats, Jaime Andrés Muriente Font i Majda Berán, es troben en parador desconegut, expedisc este edicte a fi que els valga de notificació de forma deguda.  
  
Torrent, 11 de novembre de 2013.- El secretari judicial: Agustín Mateo Benavent.